د گات متولیت سید محمد باقر متولی باشی (متوفی ۱۳۵۹ مالکنون) د حرم حضرت معصومه، وه موئه که: «ار کسی ویرگار وه دی اومائن یا د دنیا رئتن حضرت فاطمه معصومه نه بجوره، دستور میئم که د او روزیا بازار قوم بسه بوئه.» اوسه آئمی که وه دورو سازی و دوروکاری نوم دیار بی ادعا می که که د کتاو لواقح الانوار که ها د کتاوخونه مدینه ای ویرگار اومائه. متولی باشی گوته که وه قوول نمی که و موئه که:«مه وا متولی کتابخونه مدینه آشنام. و د وه میهام که او کتاو نه کل بکه و اوسه ایما ونه ایچه پلا بکیم.» وه می فئمه که وه دورو موئه.